《聚远楼》
宋代·单锡

井邑银山匝画屏，层檐飞翼入苍冥。晓穿帘幕扶桑日，夜浸栏杆紫汉星。

春水涨来斜涧白，炉烟抹去半峰青。无边光景归吟日，莫向樽前辨醉醒。

作者简介：宋常州宜兴人，字君赐，一作君贶。仁宗嘉祐二年进士。博贯群书，通阴阳图纬星历之学。累官知德兴县。苏轼爱其贤，以姊之女妻之，每至宜兴，即寓其家。